钦定古今图书集成/明伦汇编/氏族典/第237卷 > 张昭
## 钦定古今图书集成/明伦汇编/氏族典/第237卷 > 张昭

按《魏书张蒲传》：“蒲子昭，有志操。天兴中，以功臣子为
太学生。太宗即位，为内主书，后袭父爵。神麚中，从征
蠕蠕，以功进爵修武侯，加平远将军。延和二年，出为
幽州刺史，开府，加宁东将军。时幽州年谷不登，昭谓
民吏曰：‘何我之不德而遇其时乎’！乃使富人通济贫
乏，车马之家，籴运外境，贫弱者，劝以农桑，岁乃大熟”，
士女称颂之。在任三年，卒。